સુરત : રાજદ્રોહનાં ગુનામાં જેલમાં પુરાયેલ હાર્દિક પટેલે વધારે એક પત્ર લખ્યો છે. હાર્દિકે આ વખતે સરકાર કે અન્ય કોઇ પર શરસંધાન નહી કરતા જયેશ પટેલ પર જ નિશાન તાક્યું છે. હાર્દિકે જયેશ પટેલને રાવણ કરતા પણ મોટો પાપી ગણાવ્યો હતો. ઉપરાંત હાર્દિકે સમાજનાં આગેવાનોને અપીલ કરી હતી કે બેન દિકરીની આબરૂ બચાવવા માટે આગળ આવવું જોઇએ. બેટી બચાવો અને બેટી પઢાવોની વાતો કરતા નેતાઓની હાર્દિકે આકરી ઝાટકણી કાઢી નાખી હતી. સાથે સાથે ફઇબાને પણ સમગ્ર મુદ્દે ધસડ્યા હતા.